**Előterjesztés**

**Civil szervezetek támogatására vonatkozó pályázat**

**kiírásáról**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1. Előzmények, különösen az adott tárgykörben hozott korábbi testületi döntések és azok végrehajtásának állása: ----**

**2. Jogszabályi hivatkozások**: A helyi civil szervezetek részére nyújtható önkormányzati támogatásokról szóló 9/2017. (IV.04.) önkormányzati rendelet

**3. Költségkihatások és egyéb szükséges feltételeket, illetve megteremtésük javasolt forrásai:**

A költségvetésben biztosított pénzügyi források

**4. Tényállás bemutatása:**

A helyi civil szervezetek részére nyújtható önkormányzati támogatásokról szóló 9/2017. (IV.04.) önkormányzati rendelet szabályozza a helyi önszerveződő közösségek pénzügyi támogatásának rendjét. A képviselő-testület az éves költségvetéséről szóló rendeletében meghatározza az adott költségvetési évben az önszerveződő közösségek pénzügyi támogatásának céljára elkülönítendő pénzügyi keretet.

2021. első öt hónapja a pandémia árnyékában telt, amikor is a szociális kapcsolattartás korlátozott volt, a rendezvények nem voltak engedélyezettek. A járványügyi intézkedések enyhítése feltételezi, hogy hamarosan a különböző civil kezdeményezések, rendezvények is elindulnak.

Az idei évi programok, rendezvények, a civil szervezetek működtetés érdekében a pályázati források biztosítására pályázat kiírását javaslom.

A pályázatok kiírására a Rendelet 1. számú mellékletbe foglalt pályázati dokumentációja szerint, a szükséges mellékletekkel együtt kell benyújtani 2021. június 20-ig.

Telki, 2021. május 17.

Deltai Károly

polgármester

**Határozati javaslat**

**Telki Község Polgármesterének**

**…/2021.(V…….) Polgármesteri határozata**

**Civil szervezetek támogatására vonatkozó pályázat**

**kiírásáról**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

Telki község Önkormányzat Képviselő-testülete úgy határoz, hogy a helyi civil szervezetek részére nyújtható önkormányzati támogatásokról szóló 9/2017. (IV.04.) számú önkormányzati rendeletben foglaltak alapján pályázatot ír ki a helyi civil szervezetek anyagi támogatására 2021. évre vonatkozóan a csatolt pályázati felhívás alapján.

3.Felkéri a Jegyzőt, hogy gondoskodjon a pályázati kiírás megfelelő közzétételéről.

**Felelős:** Polgármester, Jegyző

**Határidő**: 2021.július 15.

**Pályázati felhívás**

**helyi civil szervezetek részére**

**a helyi civil szervezetek részére nyújtható önkormányzati támogatásokról szóló**

**9/2017. (IV.04.) önkormányzati rendelet alapján**

**I. Pályázati feltételek**

Pályázatót nyújthatnak be azok a helyi civil szervezetek, amelyeknek:

a) bejegyzett székhelyük Telki közigazgatási területén van, vagy

b) bejegyzett országos vagy regionális szervezetük Telki közigazgatási területén szervezeti egységgel rendelkezik, vagy

c) tevékenységüket kizárólag vagy elsősorban Telki lakosság érdekében végzik.

**II. A pályázat keretében támogatható tevékenységek:**

A támogatás a civil szervezetek működési kiadásainak finanszírozásához, az általuk szervezett rendezvények, programokok megvalósításához, a szervezet tagjainak részvételével megrendezendő versenyek nevezési díjainak biztosításához, a civil szervezetek hazai és nemzetközi kapcsolataik ápolásával, működtetésével kapcsolatos programok úti- és szállásköltségéhez használható fel.

**III. Nem nyújtható támogatás annak a kérelmezőnek, amelyik**

a.) politikai tevékenységet folytat

b.) vállalkozási tevékenységet folytat

c.) a támogatást nem Telki község polgárai javára végzett tevékenységre ill. rendezvényre kívánja fordítani

d.) nem rendelkezik a pályázati előírás szerinti jogi személyiséggel

e.) az előző évi támogatással tárgyév január 15-ig nem számolt el

**IV. A pályázaton felosztható keretösszeg**

A keretösszeget a képviselő-testület a mindenkori költségvetésében határozza meg.

A pályázaton igényelhető támogatás formája: vissza nem térítendő támogatás.

**V. A pályázat benyújtásához szükséges dokumentumok**

- Pályázati adatlap a szükséges mellékletekkel:

- A pályázathoz csatolandó:

a. nyilatkozat arról, hogy a szervezet más pályázaton ugyanerre a célra nem kapott támogatást, vagy kapott ugyan, de az nem elegendő a pályázati cél megvalósításához. Ebben az esetben a forrásösszetételről is nyilatkozni kell

b. hozzájárulás a pályázatban foglalt adatok (pályázó neve, igényelt támogatási cél és összeg) kezeléséhez, és közzétételéhez

c. nyilatkozat arról, hogy az előző támogatás felhasználásáról a támogatási szerződésben foglaltak szerint az önkormányzat felé a szervezet elszámolt

d. nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról (a tájékoztató melléklet szerint), közzétételi kérelem az érintettség fennállása esetén

e. nyilatkozat arról, hogy a szervezetnek esedékessé vált és meg nem fizetett köztartozása nincs

f. nyilatkozat arról, hogy a szervezet megszüntetésére irányadó jogszabályban meghatározott eljárás nincs folyamatban

g. nyilatkozat arról, hogy megfelel a rendezett munkaügyi kapcsolatok követelményeinek (azaz hatóság jogerős és végrehajtható határozata ill. jogerős bírósági határozat munkaügyi jogsértést nem állapított meg)

h. nyilatkozat a támogatási igényben foglalt adatok, információk és dokumentumok teljes körűségéről, valódiságáról és hitelességéről.

i. Nyilatkozat arról, hogy a pályázó gazdasági tevékenységet nem folytat

j. Igazolás a Mérlegbeszámoló letétbe helyezéséről.

k. a civil szervezet hatályos alapszabálya, vagy a működési egyéb alapdokumentumának a szervezet törvényes képviselője által hitelesített másolata (amennyiben a szervezet az előző években részesült támogatásban, melynek során a szükséges dokumentumo(ka)t már benyújtotta, és az azóta eltelt időszakban változás nem történt, e dokumentum benyújtása – a pályázó írásbeli kérésére – mellőzhető)

**VI. A pályázat benyújtásának módja és ideje**

1. Egy pályázó szervezet csak egy pályázatot nyújthat be.
2. A pályázatot zárt borítékban, Telki Község Önkormányzat Képviselő-testületének címezve a Telki Polgármesteri Hivatalhoz (2089 Telki, Petőfi u.1.) **2021. június 20-ig lehet benyújtani.**

A borítékon kérem feltüntetni: ***,, Pályázat helyi civil szervezetek támogatására ,,***

1. A pályázat elbírálásának határideje: 2021. július 15.